SASKAŅOTS:

Daugavpils pilsētas pašvaldības

iestādes “Sociālais dienests” vadītājas p.i.

*(paraksts)* E.Kuzmina

# Daugavpilī, 2019.gada 29.augustā

ZIŅOJUMS Nr. 2.-4.1./32

Daugavpils pilsētas pašvaldības iestāde “Sociālais dienests”

uzaicina potenciālos pretendentus piedalīties zemsliekšņa iepirkumā par līguma piešķiršanas tiesībām

**“Pakalpojuma “Atelpas brīdis” nodrošināšana Daugavpils pilsētas bērniem ar funkcionāliem traucējumiem  projekta “Deinstitucionalizācijas pasākumu īstenošana Latgales reģionā”** (**Nr.9.2.2.1./15/I/005) ietvaros”, ID Nr. DPPISD 2019/32**

1. **Pasūtītājs:**

|  |  |
| --- | --- |
| **Pasūtītāja nosaukums** | Daugavpils pilsētas pašvaldības iestāde “Sociālais dienests” |
| **Adrese** | Vienības iela 8, Daugavpils, LV-5401 |
| **Reģ.nr.** | 90001998587 |
| **Kontaktpersona** | Juridiskā sektora juriste Kristīne Cimoška, tālrunis: +371 654 40916, e-pasts: kristine.cimoska@socd.lv |
| **Faksa nr.** | 654 40930 |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

1. Zemsliekšņa iepirkums tiek veikts nepiemērojot Publisko iepirkumu likuma prasības ievērojot Publisko iepirkumu likuma 10.panta otrajā daļā noteikto. (CPV kods – 85320000-8 (sociālie pakalpojumi)).
2. **Zemsliekšņa iepirkuma mērķis –** nodrošināt pakalpojumu “Atelpas brīdis” Daugavpils pilsētas bērniem ar funkcionāliem traucējumiem, aizstājot aprūpes procesā mājsaimniecības locekļus, projekta “Deinstitucionalizācijas pasākumu īstenošana Latgales reģionā” (Nr.9.2.2.1./15/I/005) ietvaros.
3. **Paredzamā kopējā līgumcena:** līdz EUR 25 200,00 bez PVN\* (līdz EUR 42,00 bez PVN diennaktī neatkarīgi no tā, vai pakalpojuma sniegšanas diena ir darba diena, brīvdiena vai svētku diena).

*\*PVN netiek piemērots saskaņā ar Pievienotās vērtības nodokļa likuma 53.panta pirmās daļas 9.punktu.*

1. **Zemsliekšņa iepirkuma nepieciešamības apzināšanās datums:** 25.08.2019.
2. **Līguma izpildes termiņš:** 24 (divdesmit četri) mēnešino līguma noslēgšanas dienas.
3. **Nosacījumi pretendenta dalībai zemsliekšņa iepirkumā:**
	1. pretendents ir juridiska persona, kas reģistrēta Latvijas Republikas Uzņēmumu reģistrā un ir tiesīgs sniegt Pasūtītājam nepieciešamo pakalpojumu Latvijas Republikā.
	2. pretendents normatīvo aktu noteiktā kārtībā ir reģistrēts Sociālo pakalpojumu sniedzēju reģistrā.
	3. pretendents nodrošina speciālistu konsultācijas saskaņā ar Ministru kabineta 2017.gada 13.jūnija noteikumu Nr.338 “Prasības sociālo pakalpojumu sniedzējiem” 77.10 punkta prasību (piemēram, sociālais darbinieks, psihologs, fizioterapeits, ergoterapeits, fizikālās un rehabilitācijas medicīnas ārsts, māsas vai ārsta palīgs, logopēds, psihiatrs vai psihologs u.c.) atbilstoši nepieciešamībai un iespējām. Pretendents nodrošina vismaz 2 (divus) speciālistus no minētā uzskaitījuma – sociālo darbinieku un māsas palīgu vai ārsta palīgu.
	4. pretendentam ir vismaz 2 (divu) gadu pieredze tehniskajā specifikācijā norādītā pakalpojuma sniegšanā.
4. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
	1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
	3. pretendents nav reģistrēts Sociālo pakalpojumu sniedzēju reģistrā.
	4. pretendents ir sniedzis nepatiesu informāciju vai vispār nav sniedzis pieprasīto informāciju;
	5. pretendents nav iesniedzis šī ziņojuma 9.punktā pieprasītos dokumentus;
	6. pretendenta piedāvājums neatbilst tehniskās specifikācijas un šī ziņojumā minētajām prasībām;
5. **Pretendentu iesniedzamie dokumenti dalībai zemsliekšņa iepirkumā:**
	1. pretendenta **pieteikums** dalībai zemsliekšņa iepirkumā, kas sagatavots atbilstoši 1.pielikumā norādītajai formai (*oriģināls*);
	2. pretendenta **finanšu piedāvājums**, kas sagatavots atbilstoši 2.pielikumā norādītajai formai (*oriģināls*);
	3. **pretendenta personāla saraksts**, kurš tiks iesaistīts līguma izpildē, pievienojot personu kvalifikācijas (izglītības) apliecinošu dokumentu apliecinātas kopijas.
	4. **pilnvaras oriģināla vai apliecinātas kopijas eksemplārs** – ja pieteikumu un finanšu piedāvājumu paraksta pilnvarota persona, kā arī ja līgumu parakstīs cita persona, jāpievieno attiecīgs šīs personas pilnvarojums.
	5. pretendenta iesniegta **informācija** par pretendenta vismaz 2 (divu) gadu pieredzi tehniskajā specifikācijā norādītā pakalpojuma sniegšanā (brīvā formā).
6. **Piedāvājuma izvēles kritērijs:** piedāvājums ar viszemāko cenu, kas atbilst ziņojumā minētajām prasībām.
7. **Informācija par rezultātiem:** tiks ievietota Daugavpils pilsētas pašvaldības iestādes “Sociālais dienests” mājaslapā [*www.socd.lv.*](http://www.socd.lv/)
8. **Piedāvājums iesniedzams:** līdz 2019.gada 4.septembrim, plkst.10:00:
	1. Daugavpils pilsētas pašvaldības iestādē “Sociālais dienests”, Vienības iela 8, 1.kab. (pie sekretāres), Daugavpilī, LV-5401. Piedāvājums jāiesniedz slēgtā aploksnē ar norādi “Atelpas brīža pakalpojuma nodrošināšana Daugavpils pilsētas bērniem ar funkcionāliem traucējumiem projekta “Deinstitucionalizācijas pasākumu īstenošana Latgales reģionā” (Nr.9.2.2.1./15/I/005) ietvaros”, ID Nr. DPPISD 2019/32, un pretendenta rekvizītiem.
	2. atsūtot **ar paroli aizsargātu** un ar drošu elektronisko parakstu parakstītu failu-piedāvājumu uz e-pastu: *socd@socd.lv.* Šajā gadījumā pretendents nosūta paroli no faila 2019.gada 4.septembrī no plkst.10:00 līdz plkst.10:30 (uz e-pastu: *tatjana.jurane@socd.lv*).
9. **Tehniskā specifikācija**
	1. Pretendents sniedz bērniem pakalpojumu “Atelpas brīdis” pretendenta speciāli pielāgotās telpās (darbdienās, brīvdienās un/vai svētku dienās) līdz 30 diennaktīm gadā, aizstājot aprūpes procesā mājsaimniecības locekļus, tajā skaitā nodrošinot bērniem:

13.1.1. uzraudzību un individuālu atbalstu aprūpē atbilstoši nepieciešamībai;

13.1.2. palīdzību pašaprūpē un personīgās higiēnas nodrošināšanā atbilstoši nepieciešamībai;

13.1.3. sociālā darbinieka konsultācijas atbilstoši nepieciešamībai;

13.1.4. kognitīvo spēju uzturēšanu vai attīstīšanu;

13.1.5. prasmju un kustību attīstību veicinošas nodarbības;

13.1.6. brīvā laika aktivitātes un relaksējošās nodarbības;

13.1.7. pastaigas svaigā gaisā;

13.1.8. klientu informēšanas un izglītošanas pasākumus atbilstoši nepieciešamībai;

13.1.9. bērna vecumam, veselības stāvoklim un uztura normām atbilstošu ēdināšanu četras reizes dienā;

13.1.10. speciālista konsultāciju (piemēram, sociālais darbinieks, psihologs, fizioterapeits, ergoterapeits, fizikālās un rehabilitācijas medicīnas ārsts, māsas vai ārsta palīgs, logopēds, psihiatrs vai psihologs u.c.) atbilstoši nepieciešamībai un iespējām;

13.1.11. bērnam ar funkcionāliem traucējumiem, kuram ir noteikta invaliditāte un kuram ir Veselības un darbspēju ekspertīzes ārstu valsts komisijas izsniegts atzinums par īpašas kopšanas nepieciešamību sakarā ar smagiem funkcionāliem traucējumiem, dienas laikā vismaz sociālā darbinieka, māsas palīga vai aprūpētāja, interešu izglītības pedagoga vai sociālā audzinātāja konsultācijas un atbalstu, kā arī atbilstoši nepieciešamībai – māsas vai ārsta palīga atbalstu, nakts laikā no plkst. 20.00 līdz plkst. 8.00 – māsas palīga vai aprūpētāja aprūpi un atbalstu;

13.1.12. nepieciešamības gadījumā enterālo barošanu caur zondi.

13.1.13. gultas vietu katram bērnam;

13.1.14. gultas veļas maiņu atbilstoši nepieciešamībai, bet ne retāk kā reizi 10 dienās;

13.2. Pakalpojuma sniegšanas ilgums: ne mazāk kā diennakts (24 stundas) un ne vairāk par 30 diennaktīm gadā vienam bērnam.

13.3. Pakalpojuma saņēmēju skaits: līdz 10 bērniem.

13.4. Pakalpojuma kopējais apjoms: līdz 300 diennaktīm.

13.5. Pakalpojuma saņēmēji: bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs, un kuru likumiskajiem pārstāvjiem vai audžuģimenēm ar Sociālā dienesta lēmumu ir piešķirts pakalpojums “Atelpas brīdis”.

13.6. Pretendentam un tā nodrošinātajam pakalpojumam jāatbilst Ministru kabineta 2017.gada 13.jūnija noteikumu Nr.338 “Prasības sociālo pakalpojumu sniedzējiem” prasībām.

* 1. Bērnu ēdināšanai jāatbilst Ministru kabineta 2012.gada 13.marta noteikumu Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” prasībām.

13.8. Pretendents nodrošina, ka Pakalpojums tiks īstenots pēc pieprasījuma.

13.9. Pretendents nodrošina Pakalpojumu saņēmušo personu uzskaiti un dokumentācijas uzglabāšanu.

Ziņojums sagatavots 29.08.2019.

Komisijas priekšsēdētājs: V.Loginovs

Komisijas locekļi: L.Krasņikova

 L.Gadzāne

 T.Jurāne

 D.Umbraško

 K. Cimoška

1.pielikums

**PIETEIKUMS PAR PIEDALĪŠANOS zemsliekšņa iepirkumā**

**“Pakalpojuma “Atelpas brīdis” nodrošināšana Daugavpils pilsētas bērniem ar funkcionāliem traucējumiem  projekta “Deinstitucionalizācijas pasākumu īstenošana Latgales reģionā”** (**Nr.9.2.2.1./15/I/005) ietvaros”, ID Nr. DPPISD 2019/32**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Pakalpojuma “Atelpas brīdis” nodrošināšana Daugavpils pilsētas bērniem ar funkcionāliem traucējumiem projekta “Deinstitucionalizācijas pasākumu īstenošana Latgales reģionā” (Nr.9.2.2.1./15/I/005) ietvaros”, ID Nr. DPPISD 2019/32
2. Apņemas (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (3.pielikums);
3. Apliecina, ka ir iesniedzis tikai patiesu informāciju.
4. Apliecina, ka piekrīt piedāvājuma kopējās cenas publicēšanai Daugavpils pilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv)).
5. Garantē sniegt pakalpojumu atbilstoši Tehniskajā specifikācijā noteiktajām prasībām un ievērojot spēkā esošos normatīvos aktus.
6. Apliecina, ka:

6.1. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;

6.2. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības.

6.3. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils pilsētas pašvaldības iestādes “Sociālais dienests” darbību un izdotajiem dokumentiem.

6.4. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Pakalpojuma “Atelpas brīdis” nodrošināšana Daugavpils pilsētas bērniem ar funkcionāliem traucējumiem projekta “Deinstitucionalizācijas pasākumu īstenošana Latgales reģionā” (Nr.9.2.2.1./15/I/005) ietvaros”, ID Nr. DPPISD 2019/32ietvaros, tiesiskais pamats: Daugavpils pilsētas pašvaldības iestādes “Sociālais dienests” leģitīmās intereses.)

7. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

8. Apzinās, ka Daugavpils pilsētas pašvaldības iestādei ”Sociālais dienests” nav pienākuma pieņemt kādu no piedāvājumiem, kuru tiks saņemts.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** | *ir/nav* |
| **Datums** |  |
| **Zīmogs** |  |

 \* Pretendenta vai tā pilnvarotās personas vārds, uzvārds

2.pielikums

**FINANŠU PIEDĀVĀJUMS ZEMSLIEKŠŅA iepirkumā**

**“Pakalpojuma “Atelpas brīdis” nodrošināšana Daugavpils pilsētas bērniem ar funkcionāliem traucējumiem  projekta “Deinstitucionalizācijas pasākumu īstenošana Latgales reģionā”** (**Nr.9.2.2.1./15/I/005) ietvaros”, ID Nr. DPPISD 2019/32**

 (*Pretendenta nosaukums*), vienotais reģistrācijas Nr.(*reģistrācijas numurs*), (*juridiska adrese*), (*personas ar pārstāvības tiesībām amats, vārds un uzvārds*) personā, kurš/a rīkojas pamatojoties uz *(atsauce uz dokumentu, kas apliecina paraksta tiesīgās personas tiesības parakstīt Līgumu)* piedāvā nodrošināt pakalpojumu “Atelpas brīdis” Daugavpils pilsētas bērniem ar funkcionāliem traucējumiem projekta “Deinstitucionalizācijas pasākumu īstenošana Latgales reģionā” (Nr.9.2.2.1./15/I/005) ietvaros, atbilstoši tehniskās specifikācijas prasībām par šādu cenu:

**\_\_\_\_\_\_\_\_\_\_\_ EUR \_\_\_\_\_\_\_\_\_\_*(vārdos)* apmērā bez PVN diennaktī par pakalpojuma sniegšanu vienam bērnam neatkarīgi no tā, vai pakalpojuma sniegšanas diena ir darba diena, brīvdiena vai svētku diena).** *PVN netiek piemērots saskaņā ar Pievienotās vērtības nodokļa likuma 53.panta pirmās daļas 9.punktu.*

**Pakalpojuma sniegšanas vietas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_ .**

**Pretendents ir reģistrēts Sociālo pakalpojumu sniedzēju reģistrā ar Nr.\_\_\_\_\_\_\_\_\_\_\_\_\_\_\_\_\_\_.**

Ar šo mēs apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš.

Mēs saprotam, ka Jums nav pienākums pieņemt kādu no piedāvājumiem, kuru Jūs saņemsiet. Ar šo mēs apstiprinām, ka Finanšu piedāvājums ir galīgs un netiks mainīts.

*\*Paraksta pretendenta persona ar pārstāvības tiesībām vai pretendenta pilnvarotā persona*

# Vārds, uzvārds, amats

Paraksts

Datums

3.pielikums

**LĪGUMA PROJEKTS**

**par pakalpojuma “Atelpas brīdis” nodrošināšanu Daugavpils pilsētas bērniem ar funkcionāliem** **traucējumiem projekta “Deinstitucionalizācijas pasākumu īstenošana Latgales reģionā” (Nr.9.2.2.1./15/I/005) ietvaros**

 Daugavpilī 2019.gada .

**Daugavpils pilsētas pašvaldības iestāde “Sociālais dienests”,** reģistrācijas Nr. 90001998587, juridiskā adrese: Vienības iela 8, Daugavpils, LV-5401, vadītājas p.i. Elitas Kuzminas personā, kura rīkojas uz nolikuma pamata (turpmāk tekstā – Pasūtītājs), no vienas puses, un

 , reģistrācijas numurs , juridiskā adrese: , tās \_\_\_\_\_\_\_\_\_\_\_\_\_\_, kas darbojas saskaņā ar , (turpmāk tekstā – Izpildītājs), no otras puses, abas kopā sauktas „Puses” un katra atsevišķi saukta „Puse”,

pamatojoties uz \_\_\_\_\_\_\_\_\_\_\_\_ piedāvājumu zemsliekšņa iepirkumam par līguma piešķiršanas tiesībām “Pakalpojuma “Atelpas brīdis” nodrošināšana Daugavpils pilsētas bērnu ar funkcionāliem traucējumiem likumiskajiem pārstāvjiem vai audžuģimenēm projekta “Deinstitucionalizācijas pasākumu īstenošana Latgales reģionā” (Nr.9.2.2.1./15/I/005) ietvaros”, ”, ID Nr. DPPISD 2019/32, (turpmāk – iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

## **LĪGUMA PRIEKŠMETS**

* 1. Pasūtītājs uzdod, bet Izpildītājs apņemas šajā Līgumā noteiktajā kārtībā nodrošināt īslaicīgu sociālo aprūpi Izpildītāja telpās (turpmāk – Pakalpojums) bērniem ar funkcionāliem traucējumiem, kuriem ir noteikta invaliditāte un kuri dzīvo ģimenēs (turpmāk – Klients/Klienti) un kuru likumiskajiem pārstāvjiem vai audžuģimenēm Pasūtītājs ir piešķīris pakalpojumu “Atelpas brīdis” atbilstoši Ministru kabineta 2015.gada 16.jūnija noteikumiem Nr.313 “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi”.
	2. Pakalpojuma ietvaros Izpildītājs nodrošina Klientu sociālo aprūpi – uzraudzību, ēdināšanu, saturīgu brīvā laika pavadīšanu, pašaprūpes un sociālo prasmju uzturēšanu, atbilstoši Tehniskajai specifikācijai (1.Pielikums) un Finanšu piedāvājumam (2.Pielikums), kas ir Līguma neatņemamas sastāvdaļas.

## **KOPĒJĀ LĪGUMA SUMMA**

* 1. Kopējā Līguma summa ir \_\_\_\_\_\_\_\_\_\_\_\_\_\_ EUR \_\_\_\_\_\_\_\_\_\_\_\_\_\_\_ (vārdos) bez pievienotās vērtības nodokļa. Pievienotās vērtības nodoklis netiek piemērots saskaņā ar Pievienotās vērtības nodokļa likuma 53.panta pirmās daļas 9.punktu.
	2. Līguma kopējā summa nav konstanta un ir atkarīga no Klientu skaita, kas tiek norīkoti Pakalpojuma saņemšanai, taču nevar pārsniegt **\_\_\_\_\_\_\_\_\_\_\_** EUR (vārdos) diennaktī neatkarīgi no tā vai pakalpojuma sniegšanas diena ir darba diena, brīvdiena vai svētku diena.
	3. Pakalpojuma cenā ietilpst visi Izpildītāja izdevumi, kas saistīti ar Pakalpojuma izpildi, visi spēkā esošie valsts un pašvaldību nodokļi, nodevas, speciālistu atalgojums, transporta izdevumi, kā arī citas izmaksas un izdevumi, kas Izpildītājam var rasties Līguma darbības laikā.
	4. Pakalpojuma sniegšanas izmaksas vienam Klienta bērnam par vienu pakalpojuma saņemšanas reizi noteiktas 1.pielikumā, ir konstantas un paliek nemainīgas visā Līguma darbības laikā.
1. **PUŠU TIESĪBAS UN PIENĀKUMI**
	1. **Izpildītāja pienākumi:**
		1. sniegt Pakalpojumu pienācīgā kvalitātē, kas pilnībā atbilst tehniskai specifikācijai un finanšu piedāvājumam;
		2. uzņemt Klientu ar Pasūtītāja izsniegtu nosūtījumu institūcijā un sniegt Pakalpojumu nosūtījumā norādītajā termiņā;
		3. sniegt Pakalpojumu atbilstoši normatīvajos aktos un līgumā noteiktajām prasībām, ievērojot Pakalpojuma apjomu atbilstoši tehniskajai specifikācijai un nodrošinot Pakalpojuma kvalitāti;
	2. nodrošināt Klientu uzskaiti, līdz katra mēneša 5.datumam iesniedzot Pasūtītājam pieņemšanas – nodošanas aktu (3.Pielikums) par iepriekšēja mēnesī sniegtā pakalpojuma apjomu, pieņemšanas – nodošanas aktā norādot Klienta vārdu, uzvārdu un saņemtā Pakalpojuma stundu skaitu. Pieņemšanas nodošanas aktam pievieno apliecinājumu (4.pielikums) par katram Pakalpojuma saņēmējam sniegto Pakalpojuma apjomu. Apliecinājumu paraksta Klients/Klienta likumiskais pārstāvis un Izpildītājs.
	3. izrakstīt rēķinu Pasūtītājam par katrā mēnesī sniegtā Pakalpojuma apjomu, saskaņā ar 3.2.punktā minēto pieņemšanas – nodošanas aktu un tam pievienoto apliecinājumu.
		1. pēc Pasūtītāja pieprasījuma rakstveidā sniegt informāciju par Klientam sniegtā Pakalpojuma gaitu;
		2. nekavējoties rakstiski informēt Pasūtītājupar neiespējamību vai paredzamo nespēju sniegt Pakalpojumu;
		3. 3 (trīs) darba dienu laikā informēt Pasūtītājupar izmaiņām, kas attiecas uz Pakalpojuma īstenošanu (darbinieku maiņa, speciālistu un pakalpojumu pieejamība, problēmsituācijas, jaunas aktivitātes u.tml.);
		4. ja Pasūtītājs konstatējis iesniegtā rēķina neatbilstību atskaitei, sniegt precizējumus 5 (piecu) darba dienu laikā pēc precizējumu pieprasījuma saņemšanas brīža;
		5. nodrošināt līguma izpildes laikā par Klientu iegūto fizisko personu datu aizsardzību atbilstoši spēkā esošo normatīvo aktu prasībām;
		6. pēc Pasūtītāja pieprasījuma sniegt informāciju un dokumentus par līgumā paredzēto saistību izpildi.
	4. **Izpildītāja tiesības:**
		1. pieprasīt un saņemt no Pasūtītājainformāciju ar Pakalpojuma sniegšanu saistītu jautājumu risināšanai;
		2. saņemt samaksu par sniegto Pakalpojumu līgumā noteiktā kārtībā un apmērā;
		3. mainīt iepirkuma piedāvājumā norādītos speciālistus pret līdzvērtīgas kvalitātes un pieredzes speciālistiem, to rakstveidā saskaņojot ar Pasūtītāju.
	5. **Pasūtītāja pienākumi:**
		1. informēt Izpildītājupar sniegtā Pakalpojuma neatbilstību līgumā un normatīvajos aktos noteiktajiem kvalitātes kritērijiem, iesniedzot paziņojumu par konstatētajiem pārkāpumiem.
	6. izskatīt Izpildītāja iesniegto apliecinājumu un pieņemšanas nodošanas aktu un, ja nav iebildumu, parakstīt 5 (piecu) darba dienu laikā no akta saņemšanas dienas. Ja Pasūtītājs šajā termiņā aktu nav parakstījis un arī nav izteicis iebildumus saskaņā ar 3.9.punktu, Pakalpojums attiecīgajā mēnesī tiek uzskatīts par pieņemtu.
		1. Norēķināties ar Izpildītāju līgumā noteiktajā kārtībā un apmērā.
	7. **Pasūtītāja tiesības:**
		1. uzraudzīt Pakalpojuma sniegšanas kvalitāti, nepieciešamības gadījumā tiekoties ar Pakalpojuma sniedzēju un precizējot neskaidrus jautājumus, ja tādi radušies, ka arī seko līdzi pakalpojuma īstenošanas procesam.
		2. ja pieņemšanas – nodošanas akta pārbaudes laikā Pasūtītājs konstatē trūkumus vai neatbilstību Līguma nosacījumiem, neparakstīt Pieņemšanas - nodošanas aktu un par to informēt Izpildītāju, kā rezultātā sastādīt pretenziju, kas kļūst par Līguma neatņemamu sastāvdaļu. Pretenzijā tiek norādīti Pakalpojuma vai tā daļas trūkumi, kā arī to novēršanas kārtība un termiņi. Pretenziju paraksta abu Pušu pilnvarotie pārstāvji.
		3. neveikt maksājumu, ja Izpildītājs nav iesniedzis Pasūtītājam atbilstošu atskaiti un rēķinu.
		4. saņemt pilnīgu, patiesu un saprotamu informāciju par Klientiem sniegtā Pakalpojuma gaitu;
		5. veikt Izpildītāja izrakstītā rēķina atbilstības iesniegtajai atskaitei (2.pielikums) pārbaudi. Izpildītāja iesniegtajā rēķinā konstatētas neatbilstības, pieprasīt Izpildītāju sniegt precizējumus.

**4. NORĒĶINU KĀRTĪBA**

4.1. Līdz katra mēneša 10.datumam Izpildītājs nosūta Pasūtītājam uz e-pasta adresi: socd@socd.lv elektronisku rēķinu par iepriekšējā mēnesī sniegto Pakalpojumu, saskaņā ar abpusēji parakstītu pieņemšanas – nodošanas aktu, rēķinā norādot Pakalpojumu saņēmušo Klientu skaitu un saņemtā Pakalpojuma diennakts skaitu.

4.2. Pēc rēķinu saņemšanas Pasūtītājs pārbauda datus, kuri norādīti rēķinā un apmaksā rēķinu līdz tekošā mēneša beigām bezskaidrā naudā uz Izpildītāja bankas norēķinu kontu, kas noteikts Līgumā, vai arī Izpildītāja bankas kontu, kas norādīts Izpildītāja iesniegtajā rēķinā.

4.4. Pasūtītāja maksājums ir uzskatāms par izpildītu dienā, kad Līgumā noteiktais maksājums ir saņemts Izpildītāja norādītajā bankas kontā. Strīdus gadījumā Līgumā noteiktais Pasūtītāja maksājums tiek uzskatāms par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

## **5. LĪGUMA DARBĪBAS TERMIŅŠ**

* 1. Līgums stājas spēkā ar tā parakstīšanas dienu un ir spēkā 24 (divdesmit četrus) mēnešus vai līdz dienai, kad ir izlietota šī līguma 2.1. punktā minēta summa, atkarībā no tā, kurš nosacījums iestājas agrāk.

## **PUŠU ATBILDĪBA**

* 1. Par Līguma noteikumu neizpildi vai nepienācīgu izpildi Puses ir atbildīgas šajā Līgumā un Latvijas Republikā spēkā esošajos normatīvajos aktos noteiktajā kārtībā.
	2. Izpildītājs uzņemas atbildību par darba drošības, ugunsdrošības, apkārtējās vides aizsardzības regulējošo normatīvo aktu, kā arī citu normatīvo aktu ievērošanu Līguma izpildes laikā.
	3. Izpildītājs uzņemas pilnu atbildību par Pakalpojuma sniegšanā iesaistītajiem darbiniekiem un to kvalifikāciju.
	4. Par katru pārkāpumu Pasūtītājs vai Pasūtītāja atbildīgais darbinieks sastāda aktu.
1. **LĪGUMA IZBEIGŠANAS UN GROZĪŠANAS KĀRTĪBA**
	1. Visi grozījumi un papildinājumi šim Līgumam noformējami rakstveidā divos eksemplāros, kurus paraksta Puses, un kas tādā gadījumā kļūst par šī Līguma neatņemamu sastāvdaļu. Nekādi mutiski papildinājumi netiks uzskatīti par šī līguma nosacījumiem.
	2. Līgums var tikt izbeigts Pusēm par to rakstiski vienojoties.
	3. Pasūtītājs ir tiesīgs nekavējoties vienpusēji atkāpties no līguma izpildes neatlīdzinot Izpildītājam zaudējumus, šādos gadījumos:
		1. tiek konstatēti vairāk nekā 2 (divi) gadījumi, kad Izpildītājs nenodrošina Līgumā minēto prasību izpildi, ko apstiprina rakstveida pretenzijas.
		2. ar attiecīgās valsts iestādes lēmumu Izpildītājam tiek aizliegts sniegt Pakalpojumu;
		3. Izpildītājs kļūst maksātnespējīgs, bankrotē, tā darbība tiek izbeigta, pārtraukta vai apturēta.
	4. Izpildītājs ir tiesīgs vienpusēji atkāpties no līguma izpildes 15 (piecpadsmit) dienas iepriekš par to rakstveidā brīdinot Pasūtītāju, šādos gadījumos:
		1. tiek konstatēti vairāk nekā 2 (divi) gadījumi, kad Pasūtītājs nenodrošina Līgumā minēto Pasūtītāja saistību izpildi.
		2. Pasūtītājs kavē Izpildītāja izrakstītā rēķina apmaksu vairāk par 60 (sešdesmit) kalendārajām dienām.
		3. projekta “Deinstitucionalizācijas pasākumu īstenošana Latgales reģionā” budžeta ietvaros vairs netiek paredzēti līdzekļi Pakalpojuma finansēšanai.
2. **PERSONAS DATU APSTRĀDE**
	1. Līguma izpildes gaitā Pasūtītājs, kā datu pārzinis nodod Izpildītājam fizisko personu datus, savukārt Izpildītājs uzskatāms par apstrādātāju Eiropas parlamenta un padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē. Nododamo datu apjoms, apstrādes mērķis un glabāšanas termiņš tiek noteikts šajā Līgumā, paredzot, ka:
		1. Izpildītājs apņemas, pirms personas datu saņemšanas, nodrošināt personas datu aizsardzības obligāto tehnisko un organizatorisko prasību izpildi;
		2. Izpildītājs apņemas nodrošināt un garantē, ka Līguma ietvaros veiktā personas datu apstrāde ir īstenota saskaņā ar Latvijas Republikā spēkā esošajiem normatīvajiem aktiem personas datu aizsardzības jomā un nepārkāpj attiecīgos normatīvos aktus;
		3. Izpildītājs apņemas personas datu apstrādi veikt tikai Pasūtītāja uzdevumā un saskaņā ar Līguma nosacījumiem.
	2. Fizisko personu datu aizsardzības pasākumi notiek nolūkā sniegt pienācīgas garantijas Pasūtītājam attiecībā uz fizisko personu datu aizsardzību un lai nodrošinātu Pasūtītājam iespējas uzraudzīt fizisko personas datu aizsardzības pasākumu veikšanu.
	3. Izpildītāja saistības personas datu apstrādē:
		1. Izpildītājs apņemas nekavējoties paziņot Pasūtītājam par tādu apstākļu iestāšanos, kas kavē vai nepieļauj Izpildītājam pildīt saistības personas datu apstrādes jomā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem, pārvaldes lēmumiem vai spriedumu;
		2. Izpildītājs ir tiesīgs personas datu apstrādi nodot citai personai, tikai ar Pasūtītāja rakstisku piekrišanu, noslēdzot rakstveida līgumu, ar kuru šai personai tiek uzlikti tādi paši pienākumi kā Izpildītājam saskaņā ar Līgumu, kā arī iesniegt Pasūtītājam noslēgtā līguma kopiju;
		3. Pēc Pasūtītāja pieprasījuma nekavējoties sniegt informāciju par personas datu apstrādi, ko veic Izpildītājs, un informāciju par tām fiziskajām vai juridiskajām personām, valsts vai pašvaldību iestādēm, kuras no Izpildītāja ir saņēmušas Līguma ietvaros apstrādātos personas datus;
		4. Izpildītājs apņemas nekavējoties informēt Pasūtītāju par tiesībsargājošo institūciju pieprasījumiem, par jebkuru pieprasījumu, kas tiešā veidā saņemts no datu subjekta un uz kuru Izpildītājs nav pilnvarots sniegt atbildi, kā arī par drošības incidentiem personas datu apstrādē, kuru rezultātā nepilnvarotām vai trešajām personām radusies pieeja personas datiem;
		5. Izpildītājs apņemas nodrošināt visu darbību ar personas datiem uzskaitīšanu, kā arī nodrošināt iespēju noteikt personas datus, kuri bijuši apstrādāti bez attiecīga pilnvarojuma.
	4. Pasūtītāja saistības personas datu apstrādē:
		1. Pasūtītājs apliecina, ka ir veicis nepieciešamo Izpildītāja informēšanu par personas datu apstrādi un visā personas datu apstrādes laikā turpinās dot norādījumus Izpildītājam apstrādāt personas datus vienīgi Pasūtītāja uzdevumā un saskaņā ar Latvijas Republikā spēkā esošo normatīvo aktu prasībām datu aizsardzības jomā;
		2. Pasūtītājs apņemas, pēc datu subjekta pieprasījuma saņemšanas, sniegt datu subjektam visu to informāciju, kuru tas ir tiesīgs saņemt atbilstoši Latvijas Republikā spēkā esošajiem normatīvajiem aktiem.
		3. Pasūtītājs apņemas nodrošināt Izpildītāju ar visu informāciju, t.sk. iekšējiem normatīvajiem un citiem dokumentiem, kas skar personas datu aizsardzības jomu.
	5. Personas datu obligāto tehnisko aizsardzību Puses īsteno ar fiziskiem un loģiskiem aizsardzības līdzekļiem, nodrošinot:
		1. aizsardzību pret fiziskās iedarbības radītu personas datu apdraudējumu;
		2. aizsardzību, kuru realizē ar programmatūras līdzekļiem, parolēm, šifrēšanu un citiem loģiskās aizsardzības līdzekļiem.
	6. Puses vienojas, ka, izbeidzot personas datu apstrādi, Izpildītājs nodod atpakaļ Pasūtītājam visus saņemtos personas datus (t.sk. piekļuvi šādiem datiem) un to kopijas vai iznīcina visus no Pasūtītāja saņemtos personas datus un rakstveidā apliecina datu (vai piekļuves) iznīcināšanas faktu.
	7. Ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.

## **KONFIDENCIALITĀTE**

* 1. Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu un nevar tikt izpausta vai padarīta publiski pieejama bez otras Puses rakstiskas piekrišanas, izņemot gadījumus, ja šāds informācijas izpaušanas pienākums tiek noteikts saskaņā ar Latvijas Republikas spēkā esošajiem normatīvajiem aktiem. Nepieciešamības gadījumā Puses var speciāli noteikt, arī paplašināt vai sašaurināt, konfidenciālās informācijas apjomu, kā arī ieviest Līguma speciālu konfidencialitātes procedūru, rakstiski par to vienojoties.
	2. Izpildītājs nodrošina, ka personas, kas ir iesaistītas Līguma izpildē ievēros 8.1.punkta nosacījumus.

## **NEPĀRVARAMA VARA**

* 1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās).
	2. Ja minēto apstākļu (Līguma 9.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

## **DOMSTARPĪBAS UN STRĪDI**

* 1. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

## **CITI NOTEIKUMI**

* 1. Ja kādai no Pusēm tiek mainīts juridiskais statuss, Pušu amatpersonu paraksta tiesības, vadītāji, vai kādi Līgumā minētie Pušu rekvizīti, telefona, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
	2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vienu mēnesi iepriekš.
	3. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.
	4. Lai nodrošinātu Līguma izpildi, Puses nozīmē atbildīgās personas šī Līguma saistību izpildei:
		1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. +371\_\_\_\_\_\_\_\_\_\_\_\_\_\_\_\_\_\_\_.
		2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. +371\_\_\_\_\_\_\_\_\_\_\_\_\_\_\_\_\_\_\_.
	5. Puses apstrādā otras puses 11.4.punkta norādīto darbinieku personas datus tikai līguma 1.punktā paredzētā Pakalpojuma sniegšanas nolūkam un tādā apjomā, kas nepieciešams šī Līguma noteikumu izpildei. Pasūtītājs īsteno organizatoriskus un tehniskus drošības pasākumus ar mērķi nodrošināt Izpildītāja datu aizsardzību un uzraudzīt Izpildītāja datu apstrādi.
	6. Līgums ir sastādīta divos eksemplāros uz 5 (piecām) lapām ar vienādu juridisko spēku, no kuriem viens glabājas pie Pasūtītāja, bet otrs pie Izpildītāja.
	7. Līgums satur šādus pielikumus, kas ir Līguma neatņemama sastāvdaļa:
		1. 1.pielikums – Tehniskā specifikācija uz \_\_ lp.
		2. 2.pielikums – Finanšu piedāvājums uz \_\_\_lp.
		3. 3.pielikums – Apliecinājuma veidlapa uz \_\_.lp
		4. 4.pielikums – Pieņemšanas – nodošanas akta veidlapa uz \_\_ lp.

## **LĪDZĒJU REKVIZĪTI UN PARAKSTI**

##

1. pielikums

2019.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_

**TEHNISKĀ SPECIFIKĀCIJA**

2. pielikums

2019.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_

**FINANŠU PIEDĀVĀJUMS**

3. pielikums

2019.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_

**APLIECINĀJUMA VEIDLAPA**

4. pielikums

2019.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_

**PIEŅEMŠANAS – NODOŠANAS AKTA VEIDLAPA**